बृहत्संहिता/अध्यायः १०५
१०५ उपसंहाराध्यायः ।।
 ज्योतिःशास्त्रसमुद्रं प्रमथ्य मतिमन्दराद्रिणा +अथ मया ।	
 लोकस्य आलोककरः शास्त्रशशाङ्कः समुत्क्षिप्तः ।।	१०५.०१ ।। 
 पूर्वाचार्यग्रन्था नौत्सृष्टाः कुर्वता मया शास्त्रम् ।	
 तानवलोक्यैदं च प्रयतध्वं कामतः सुजनाः ।।	१०५.०२ ।। 
 अथ वा कृशम्[क्.भृशम्] अपि सुजनः प्रथयति दोषार्णवाद्गुणं दृष्ट्वा ।	
 नीचस्तद्विपरीतः प्रकृतिरियं साध्वसाधूनाम् ।।	१०५.०३ ।। 
 दुर्जनहुताशतप्तं काव्यसुवर्णं विशुद्धिं आयाति ।	
 श्रावयितव्यं तस्माद्दुष्टजनस्य प्रयत्नेन ।।	१०५.०४ ।। 
ग्रन्थस्य यत्प्रचरतो +अस्य विनाशं एति	
लेख्याद्बहुश्रुतमुखऽधिगमक्रमेण ।	
यद्वा मया कुकृतं अल्पं इहऽकृतं वा	
कार्यं तदत्र विदुषा परिहृत्य रागम् ।।	१०५.०५ ।। 
 दिनकरमुनिगुरुचरणप्रणिपातकृतप्रसादमतिनाइदम् ।	
 शास्त्रं उपसङ्गृहीतं नमो +अस्तु पूर्वप्रणेतृभ्यः ।।	१०५.०६ ।।